Adams Kuligovskis

Adams Kuligovskis (; dzimis  Varšavā) ir Polijas starptautiskais lielmeistars šahā (1980).

 Biogrāfija 
Bijis viens no Varšavas šaha kluba Polonia talantīgākajiem jauniešiem. 1973. gadā uzvarējis Polijas junioru šaha čempionātā un ieņēmis trešo vietu Eiropas junioru šaha čempionātā Groningenā. Divas reizes (1974, 1975) piedalījies Pasaules junioru šaha čempionātos, kur 1975. gadā ierindojies 6. vietā. 1978. gadā Krakovā dalījis 1.-2. vietu Polijas šaha čempionātā,XXXV Szachowe Mistrzostwa Polski Kraków 1978 bet pēc papildu mača izcīnījis čempiona nosaukumu.XXXV Szachowe Mistrzostwa Polski Kraków/Warszawa play off 1978 1980. gadā Lodzā Polijas šaha čempionātā izcīnījis bronzas medaļu. Par panākumiem turnīros FIDE 1980. gadā Kuligovskim piešķīrusi starptautiskā lielmeistara (GM) nosaukumu. Paralēli savām šahista gaitām beidzis Varšavas universitātes matemātikas fakultāti.

Pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 3 reizes (1978-1982). 1978. gadā individuālajā vērtējumā izcīnījis zelta medaļu;OlimpBase :: Men's Chess Olympiads :: Adam Kuligowski
 Pasaules studentu šaha čempionātā piedalījies 1976. gadā.OlimpBase :: World Student Team Chess Championship :: Adam Kuligowski

1983. gadā piedalījies spēcīgā starptautiskā turnīrā Nīderlandes pilsētā Veikanzē, kurā, neraugoties uz uzvarām pār Viktoru Korčnoju un Džonatanu Spīlmenu, nospēlējis neveiksmīgi un palicis pēdējā vietā.Wijk aan Zee 1983 Pēc šīs neveiksmes sācis retāk piedalīties šaha turnīros un pievērsies personīgajam biznesam. 1997. gadā izdevis šaha atklātņu teorijas grāmatu, kas veltīta franču aizsardzībai.

 Atsauces 

 Ārējās saites 

Kategorija:1955. gadā dzimušie
Kategorija:Varšavā dzimušie
Kategorija:Polijas šahisti